**m-am născut reflexiv**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cu un creion în mână la începutul minţii nu prea am ştiut la ce foloseşte mâna doar moaşa s-a minunat citind primul meu poem din această contemporaneitate pe cordonul ombilical papirus sigilat cu o bucăţică de suflet vechi atlantidic a concluzionat obstreticianul pasionat de regresie deja şi mie mi-a fost poftă pentru că întreaga tevatură a renaşterii e oarecum plicticoasă mai ales dacă ţii minte toate morţile din dragoste pentru tine nu am vrut să pierd nici o clipă să îţi amintesc iar şi iar că împărţim aceiaşi quarcuri

şi pe dinăuntru şi pe dinafară voi continua să te caut de unde am rămas...